**INDOKOLÁS**

**a települési támogatás keretében nyújtott ellátások és a szociális szolgáltatások helyi szabályozásáról szóló 8/2015.(II.27.) önkormányzati rendelet módosításához**

1. **§**

A támogatás új, rendszeres települési támogatásként, közlekedési támogatás elnevezéssel kerül rögzítésre.

1. **§**

Meghatározásra kerültek a támogatás jogosultsági feltételei és a kérelem benyújtásának szabályai. Támogatásra a szombathelyi lakóhellyel vagy tartózkodási hellyel rendelkező tanuló azon tanév utolsó napjáig jogosult, amelyben 16. életévét betölti. A támogatásra való jogosultságot a kérelem benyújtása hónapjának első napjától tárgy tanév utolsó napjáig (minden év augusztus 31. napja) kell megállapítani főszabály szerint, a rendelet a kérelem benyújtása határidejének kivételeit is meghatározza. A támogatás ugyanazon tanuló vonatkozásában egy tanévben csak egyszer állapítható meg. A támogatásban részesülő tanuló ingyen jogosult a helyi közösségi közlekedésre alkalmas havi tanuló bérletre, a jogosultságot megállapító határozat alapján adott hónapra vonatkozóan csak 1 alkalommal váltható ki bérlet. Kérelemhez csatolni kell a tanuló érvényes diákigazolványának másolatát.

1. **§**

A támogatás természetbeni ellátási formaként került meghatározásra, a támogatásban részesülő tanuló ingyen jogosult a helyi közösségi közlekedésre alkalmas havi tanuló bérletre.

1. **§**

A hatálybalépést tartalmazza.